མདོར་ན་བོད་པ་སྤྱི་དང་ལྷག་པར་དུ་ཁོང་བེད་སྤྱོད་གཏོང་མཁན་དག་གིས་གཞན་ལ་ཁ་རྡུང་གཏོང་རྒྱུ་ཙམ་མ་ཡིན་པར།ཁོང་གང་དུ་ཡོད་མེད་དང་།ད་ལྟའི་ཆར་ཤི་གསོན་གྱི་གནས་སྟངས་ག་རེ་ཡིན་མིན་རྩད་གཅོད་ཡང་དག་པ་ཞིག་བྱེད་དགོས་ངེས་རེད།ཁོང་ལ་མི་གཞན་གྱིས་རྒྱ་དར་འཛིན་རྒྱུའི་སྐུལ་མ་བྱས་མེད་ན།ཁོང་གི་ལས་འགུལ་ལ་བཙན་བྱོལ་སྤྱི་ཚོགས་ནས་དོ་སྣང་བརླག་མི་སྲིད་པ་དང་།ཁོང་གར་སོང་ཆ་མེད་དུ་གྱུར་ཀྱང་ཚོར་བ་གང་ཡང་མེད་པ་ནི།གཙོ་བོ་ཚོགས་པ་མང་པོ་ཞིག་གིས་རྒྱབ་སྐྱོར་གྱི་རྣམ་པའི་ཐོག་ནས་འཁྲབ་སྟོན་འདྲ་མིན་བྱས་པ་ལ་བརྟེན་ནས་བྱུང་སོང་།ཐོག་མ་ཁོང་ལ་རྒྱ་དར་འཛིན་རྒྱུའི་ལམ་སྟོན་བྱེད་མཁན་དག་གིས།རྗེས་མ་ཁོང་གར་སོང་ཆ་མེད་གྱུར་དུས་དོ་སྣང་ཡག་པོ་བྱས་མེད་པ་ནི།ཕྱོགས་གང་ནས་བལྟས་ཀྱང་མ་རབས་ཀྱི་བྱ་སྤྱོད་ཉག་གཅིག་ཏུ་གྱུར་ཡོད་ལ།ཁོང་གི་གནས་སྟངས་དང་ལས་འགུལ་གྱི་ནུས་པ་དང་ཤུགས་རྐྱེན་བཅས་ཀྱི་ཐད་ལའང་འགན་ཁུར་ཆེན་པོ་ཡོད་པ་མ་ཟད།ཁོང་བོར་བརླག་ཏུ་སོང་བའི་འགན་ཁུར་ཡང་དེ་ཚོ་ལ་ཡོད་ཅེས་བརྗོད་ཀྱང་ཆོག།